พระราชกฤษฎีกาจัดตั้งเทศบาลเมืองกระทุ่มแบนจังหวัดสมุทรสาครพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลกระทุ่มแบนอำเภอกระทุ่มแบน จังหวัดสมุทรสาคร เป็นเทศบาลเมืองกระทุ่มแบน จังหวัดสมุทรสาครอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองกระทุ่มแบนจังหวัดสมุทรสาคร พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลกระทุ่มแบนอำเภอกระทุ่มแบน จังหวัดสมุทรสาคร เป็นเทศบาลเมืองมีชื่อว่า เทศบาลเมืองกระทุ่มแบนจังหวัดสมุทรสาครมาตรา ๔ ให้กำหนดเขตเทศบาลเมืองกระทุ่มแบนจังหวัดสมุทรสาคร ไว้ดังนี้หลักเขตที่ ๑ ตั้งอยู่ตรงแนวเขตวัดดอนไก่ดีตรงจุดต่อแนวเส้นแบ่งเขตตำบลตลาดกระทุ่มแบนกับตำบลบางยางด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตตำบลตลาดกระทุ่มแบนกับตำบลบางยางไปทางทิศเหนือบรรจบริมแม่น้ำท่าจีนฝั่งใต้ แล้วเป็นเส้นเลียบตามริมแม่น้ำท่าจีนฝั่งใต้ไปทางทิศตะวันออก ถึงหลักเขตที่ ๒ ซึ่งตั้งอยู่กึ่งกลางปากคลองอ่อนใจจากหลักเขตที่ ๒ เป็นเส้นเลียบตามแนวกึ่งกลางคลองอ่อนใจซึ่งเป็นเส้นแบ่งเขตตำบลตลาดกระทุ่มแบนกับตำบลท่าไม้และเส้นแบ่งเขตตำบลตลาดกระทุ่มแบนกับตำบลสวนหลวงไปทางทิศตะวันออก ถึงหลักเขตที่ ๓ ซึ่งตั้งอยู่ตรงแนวเส้นแบ่งเขตตำบลตลาดกระทุ่มแบนกับตำบลสวนหลวงที่จุดกึ่งกลางคลองอ่อนใจบรรจบกับคลองภาษีเจริญฝั่งเหนือด้านตะวันออกจากหลักเขตที่ ๓ เป็นเส้นตรงข้ามคลองภาษีเจริญ ถึงหลักเขตที่๔ ซึ่งตั้งอยู่ตรงแนวเส้นแบ่งเขตตำบลตลาดกระทุ่มแบนกับตำบลสวนหลวง ที่จุดกึ่งกลางคลองอ่อนใจบรรจบกับคลองภาษีเจริญฝั่งใต้จากหลักเขตที่ ๔ เป็นเส้นเลียบตามแนวกึ่งกลางคลองอ่อนใจซึ่งเป็นเส้นแบ่งเขตตำบลตลาดกระทุ่มแบนกับตำบลสวนหลวง ไปทางทิศตะวันออกเฉียงใต้แล้วเป็นเส้นเลียบตามแนวเส้นแบ่งเขตตำบลตลาดกระทุ่มแบนกับตำบลคลองมะเดื่อไปทางทิศตะวันตกเฉียงใต้ ถึงหลักเขตที่ ๕ ซึ่งตั้งอยู่ริมคลองกระทุ่มแบนฝั่งตะวันออกตรงจุดที่แนวเส้นแบ่งเขตตำบลตลาดกระทุ่มแบนกับตำบลคลองมะเดื่อบรรจบกับแนวเส้นแบ่งเขตตำบลตลาดกระทุ่มแบนกับตำบลดอนไก่ดีด้านใต้จากหลักเขตที่ ๕ เป็นเส้นเลียบตามแนวเส้นแบ่งเขตตำบลตลาดกระทุ่มแบนกับตำบลดอนไก่ดีไปทางทิศตะวันตก ถึงหลักเขตที่ ๖ ซึ่งตั้งอยู่ที่ริมคลองกระทุ่มแบนฝั่งตะวันออกตรงเชิงสะพานเทศบาล๓จากหลักเขตที่ ๖ เป็นเส้นเลียบตามแนวเส้นแบ่งเขตตำบลตลาดกระทุ่มแบนกับตำบลดอนไก่ดีไปทางทิศตะวันตกเฉียงใต้ ถึงหลักเขตที่ ๗ซึ่งตั้งอยู่ตรงจุดที่แนวเส้นแบ่งเขตตำบลตลาดกระทุ่มแบนกับตำบลดอนไก่ดีบรรจบกับแนวเส้นแบ่งเขตตำบลดอนไก่ดีกับตำบลท่าเสาจากหลักเขตที่ ๗เป็นเส้นเลียบตามแนวเส้นแบ่งเขตตำบลตลาดกระทุ่มแบนกับตำบลท่าเสา ถึงหลักเขตที่ ๘ซึ่งตั้งอยู่ที่ริมแม่น้ำท่าจีนฝั่งตะวันออกห่างจากคลองภาษีเจริญฝั่งใต้ ระยะ ๒๐๐เมตรด้านตะวันตกจากหลักเขตที่ ๘ เป็นเส้นเลียบริมแม่น้ำท่าจีนฝั่งตะวันออกไปทางทิศเหนือผ่านปากคลองภาษีเจริญ ไปจนถึงคลองท่าตอ แล้วเลียบคลองท่าตอ ถึงหลักเขตที่๙ ซึ่งตั้งอยู่ในระดับเป็นเส้นตรงกับปากคลองภาษีเจริญฝั่งเหนือห่างจากปากคลองภาษีเจริญ ระยะ ๒๐๐ เมตรจากหลักเขตที่ ๙ เป็นเส้นตรงไปตามแนวเส้นแบ่งเขตตำบลตลาดกระทุ่มแบนกับตำบลบางยางไปทางทิศตะวันออกเฉียงเหนือ บรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองกระทุ่มแบน ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลกระทุ่มแบนซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศมนตรีเทศบาลเมืองกระทุ่มแบนไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองกระทุ่มแบน จังหวัดสมุทรสาคร พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากเทศบาลตำบลกระทุ่มแบน ในท้องที่ตำบลตลาดกระทุ่มแบนอำเภอกระทุ่มแบน จังหวัดสมุทรสาคร มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองกระทุ่มแบน จังหวัดสมุทรสาคร จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๖๒/๒๔ กันยายน ๒๕๓๘